CELEX: 
Language: sl
Date: 2020-05-14 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2019/517 Evropskega parlamenta in Sveta z določitvijo meril za upravičenost in izbiro ter postopka za določitev registra vrhnjega domenskega imena .eu

EVROPSKA
                              KOMISIJA

                                                     Bruselj, 14.5.2020
                                                     C(2020) 3075 final

                       DELEGIRANA UREDBA KOMISIJE (EU) …/…

                                        z dne 14.5.2020

      o dopolnitvi Uredbe (EU) 2019/517 Evropskega parlamenta in Sveta z določitvijo meril
     za upravičenost in izbiro ter postopka za določitev registra vrhnjega domenskega imena
                                                .eu

                                    (Besedilo velja za EGP)

SL                                                                                            SL
 ---pagebreak---                                  OBRAZLOŽITVENI MEMORANDUM

     1.      OZADJE DELEGIRANEGA AKTA
     Vrhnja domena .eu daje Evropi lastno internetno identiteto. Njen cilj je povečati
     prepoznavnost EU na internetu, izbiro domenskih imen za uporabnike in spodbujati razvoj e-
     trgovanja. Uredba (EU) 2019/5171 o spremembi in razveljavitvi Uredbe (ES) št. 733/20022 ter
     razveljavitvi Uredbe Komisije (ES) št. 874/20043 je začela veljati 18. aprila 2019 in določa
     nova pravila za izvajanje in delovanje vrhnjega domenskega imena .eu. Nova pravila se bodo
     uporabljala od 13. oktobra 2022 in bodo domeni .eu omogočila prožnost, da se prilagaja
     hitrim spremembam na trgu ter da se posodobi njena struktura upravljanja.
     Uredba (EU) 2019/517 pooblašča Komisijo za sprejemanje delegiranih in izvedbenih aktov,
     ki so ključni za izbiro registra vrhnjega domenskega imena .eu in njegovo delovanje. Člen 8
     Uredbe (EU) 2019/517 zlasti na Komisijo prenaša pooblastilo, da v skladu s členom 290
     PDEU sprejema akte o merilih za upravičenost in izbiro ter postopku za določitev registra. V
     skladu s členom 19(2) Uredbe (EU) 2019/517 Komisija do 12. oktobra 2021 sprejme potrebne
     ukrepe za določitev subjekta kot registra za vodenje in upravljanje vrhnjega domenskega
     imena .eu ter z njim sklene pogodbo.

     2.      POSVETOVANJA PRED SPREJETJEM AKTA
     V skladu s členom 18(4) Uredbe 2019/517 je Komisija s stroko opravila obsežna
     posvetovanja pred sprejetjem te delegirane uredbe. Komisija se je zlasti posvetovala z
     državami članicami o upravljanju interneta v skupini na visoki ravni za upravljanje interneta
     (v nadaljnjem besedilu: skupina). Skupina deluje kot platforma, na kateri si Komisija in
     države članice izmenjujejo informacije ter se dogovarjajo o številnih vprašanjih, povezanih z
     upravljanjem interneta. Na sestanke skupine, na katerih se je razpravljalo o tem delegiranem
     aktu, so bili k sodelovanju vabljeni tudi predstavniki Sveta Evropske unije in Evropskega
     parlamenta. Posvetovanje je potekalo na treh sestankih skupine (junija, oktobra in novembra
     2019) in kot spletno posvetovanje, v okviru katerega je članstvo skupine lahko predložilo
     pisne pripombe k osnutku delegiranega akta.
     V posvetovanjih se je izkazalo, da države članice na splošno podpirajo osnutek predloga
     Komisije. Obravnavani so bili različni vidiki osnutka predloga, kot so pomen zagotavljanja
     preglednosti pri oceni meril za izbor, pomen zagotavljanja konkurence v splošnem izbirnem
     postopku in pomen vzpostavljenih določb za primer prekinitve pogajanj o pogodbi. Kar
     zadeva funkcijo registratorja, ki bi jo register na zahtevo Komisije lahko opravljal v posebnih
     primerih, so nekateri predstavniki držav članic opozorili tudi na pomen zagotavljanja pravične
     in enake obravnave registratorjev tretjih oseb. Komisija je potrdila, da je upoštevala pripombe
     držav članic in jih vključila v delegirani akt ter da bodo nekatere bolj splošne pripombe držav
     članic upoštevane tudi v drugih fazah izbirnega postopka, na primer v razpisu za izbor
     registra.
     Komisija je objavila delegirano uredbo na svojem spletnem mestu za štiritedensko javno
     posvetovanje pred sprejetjem.

     3.      PRAVNI ELEMENTI DELEGIRANEGA AKTA
     Ta delegirana uredba vključuje tri glavne dele.
     1
            UL L 91, 29.3.2019, str. 25.
     2
            UL L 113, 30.4.2002, str. 5.
     3
            UL L 162, 30.4.2004, str. 40.

SL                                                     1                                               SL
 ---pagebreak---      V prvem delu sta predstavljena cilj in področje uporabe akta.
     Drugi del zajema merila za upravičenost in izbor v izbirnem postopku. Člen 3 zlasti zahteva,
     da bi moral subjekt za upravičenost do izbirnega postopka:
     –      biti nepridobitna organizacija, bodisi posamezna organizacija ali konzorcij subjektov.
     Če je eden ali več subjektov, ki so del konzorcija, pridobiten subjekt, bi morala vloga
     vsebovati informacije o ukrepih, ki se jih ta zavezuje sprejeti za zagotovitev pravne in
     finančne ločitve katere koli pridobitne dejavnosti od opravljanja funkcije registra domene .eu;
     –       imeti registriran sedež, osrednjo upravo in glavno poslovno enoto v Uniji (določba, ki
     se uporablja za vse subjekte, če je vložnik konzorcij). V vlogi bi bilo treba tudi izrecno
     navesti, v kateri državi članici je organizacija registrirana;
     –      izvajati svoje naloge kot glavni izvajalec in niti kot posrednik niti kot podizvajalec,
     razen v posebnih okoliščinah, kadar je to potrebno za opravljanje dela in s pisnim
     dovoljenjem Komisije.
     Vsi vložniki, ki se štejejo za upravičene, bodo razvrščeni na podlagi naslednjih meril za izbor:
     –      kakovost storitev (utežni faktor: 40 %): vložniki bodo morali dokazati, kako
     izpolnjujejo zahteve iz Uredbe (EU) 2019/517, po katerih je treba vrhnjo domeno .eu
     upravljati tako, da se zagotovi visoka raven kakovosti storitev. Dokazati bodo morali tudi, da
     bodo zagotovili visoko raven varnosti in zaupanja v vrhnjo domeno .eu z uporabo
     najsodobnejših ukrepov in dobrih praks;
     –       človeški in tehnični viri (utežni faktor: 30 %): vložniki bodo morali predložiti
     informacije o svojih človeških in tehničnih virih za organizacijo, upravljanje in vodenje
     vrhnje domene .eu. Predložiti bodo morali točne informacije o vrsti organizacije, upravljanja
     in vodenja, ki jih nameravajo vzpostaviti za izvajanje teh funkcij. Vložniki bodo morali
     predložiti tudi informacije o svojih virih, vključno s človeškimi in tehničnimi zmogljivostmi,
     s katerimi lahko delujejo kot registrator, če Komisija zahteva, da opravljajo tako funkcijo za
     izpolnjevanje posebnih ciljev politike iz Uredbe 2019/517 za spodbujanje dostopnosti in
     uporabe vrhnjega domenskega imena .eu;
     –       finančna zmogljivost in skladnost (utežni faktor: 30 %): vložniki bodo morali
     predložiti podrobne informacije, ki izkazujejo ustrezno raven finančne varnosti in stabilnosti
     ter uporabo načel dobrega finančnega poslovodenja.
     Tretji del določa okvir za izbirni postopek. Komisija bo izvedla postopek na odprt in
     pregleden način ter lahko zaprosi zunanje strokovnjake za podporo. Postopek bo potekal v
     dveh fazah:
     –      prva faza vključuje preverjanje upravičenosti. Komisija bo v tej fazi izvedla prvi
     pregled na podlagi meril za upravičenost in objavila seznam upravičenih vložnikov;
     –       druga faza vključuje razvrščanje vložnikov in določitev registra. Komisija bo v tej fazi
     razvrstila upravičene vložnike na podlagi meril za izbor. Komisija bo nato sprejela sklep o
     določitvi najvišje uvrščenega vložnika kot registra.
     Če katera koli od pogodbenic prekine pogajanja o pogodbi, bo Komisija kot register določila
     naslednjega upravičenega vložnika v razvrstitvi. Če to ne bo mogoče, bo Komisija sprožila še
     en razpis za izbor registra.

SL                                                  2                                                   SL
 ---pagebreak---                            DELEGIRANA UREDBA KOMISIJE (EU) …/…

                                              z dne 14.5.2020

      o dopolnitvi Uredbe (EU) 2019/517 Evropskega parlamenta in Sveta z določitvijo meril
     za upravičenost in izbiro ter postopka za določitev registra vrhnjega domenskega imena
                                                .eu

                                           (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2019/517 Evropskega parlamenta in Sveta z dne 19. marca 2019
     o izvajanju in delovanju vrhnjega domenskega imena .eu ter spremembi in razveljavitvi
     Uredbe (ES) št. 733/2002 in razveljavitvi Uredbe Komisije (ES) št. 874/20044 ter zlasti
     člena 8(1) Uredbe,
     ob upoštevanju naslednjega:
     (1)    Namen te uredbe je določiti merila za upravičenost in izbor ter postopek določitve
            registra, ki mu je zaupana organizacija, upravljanje in vodenje vrhnje domene .eu.
     (2)    Register bi moral biti izbran na podlagi odprtega, preglednega in nediskriminatornega
            izbirnega postopka, ki omogoča pravičen in konkurenčen izbirni postopek. V ta namen
            in da bi dosegli kar največje število primernih kandidatov, bi bilo treba razpis za izbor
            objaviti v Uradnem listu Evropske unije.
     (3)    Komisija bi morala izbirni postopek organizirati v dveh fazah, da se zagotovita
            preglednost postopka in učinkovita raba virov.
     (4)    Komisija bi morala v prvi fazi postopka preveriti upravičenost vložnikov, da se
            zagotovi, da izpolnjujejo minimalne značilnosti registra, kot je določeno v Uredbi
            (EU) 2019/517.
     (5)    Komisija bi morala v drugi fazi postopka razvrstiti upravičene vložnike na podlagi
            meril, s katerimi se zagotovi, da organizacija, upravljanje in vodenje vrhnje domene
            .eu izpolnjujejo cilje podpore enotnega digitalnega trga, oblikovanja spletne evropske
            identitete in spodbujanja čezmejnih dejavnosti prek spleta. Da se zagotovi
            izpolnjevanje teh ciljev, bi morala Komisija v izbirnem postopku ustrezno poudariti
            kakovost storitev, dodeljene človeške in tehnične vire ter finančni položaj vložnikov.
     (6)    Da se zagotovi ustrezen in pravočasen nadzor glavnih funkcij registra, bi se morala
            infrastruktura, potrebna za opravljanje takih funkcij, nahajati v Uniji. Ta infrastruktura
            bi morala med drugim vključevati potrebno programsko in strojno opremo ter druge
            zmogljivosti, ki so potrebne za upravljanje, delovanje in vodenje vrhnje domene .eu,
            kot so podatkovna zbirka o registraciji vrhnje domene .eu, podatkovna zbirka o
            akreditiranih registratorjih vrhnje domene .eu, primarni avtoritativni strežnik za vrhnjo
            domeno .eu, podatkovni depozitni račun za podatke tretjih strani za datoteko območja
            vrhnje domene .eu in informacije o registraciji domenskega imena, sistem storitev za

     4
            UL L 91, 29.3.2019, str. 25.

SL                                                   3                                                   SL
 ---pagebreak---             javno poizvedovanje ter spletišče s posodobljenimi podatki o politiki in registraciji za
            vrhnjo domeno .eu.
     (7)    Da se zagotovi ustrezno raven upravljanja vrhnje domene .eu, bi bilo treba v razpisu za
            izbor, ki ga objavi Komisija, določiti minimalni prag, ki ga mora vložnik izpolnjevati
            na podlagi meril za izbor, da se lahko določi kot register.
     (8)    Da se zagotovi preglednost postopka, bi morala Komisija navesti razloge za svoje
            odločitve, ki bi jih bilo treba sporočiti vložnikom.
     (9)    Kot register bi moral biti na podlagi rezultata ocene določen najvišje razvrščeni
            vložnik. Če se pogodba z določenim registrom ne sklene, bi morala Komisija imeti
            možnost, da kot register določi naslednjega najvišje razvrščenega vložnika.
     (10)   Da se omogoči pošten in konkurenčen izbirni postopek za izbor registra, ki se mora
            zaključiti najpozneje do 12. oktobra 2021 s podpisom pogodbe, bi morala ta uredba
            začeti veljati dan po objavi v Uradnem listu Evropske unije –
     SPREJELA NASLEDNJO UREDBO:

                                               Člen 1
                                           Predmet urejanja
     Ta uredba določa merila za upravičenost in izbiro ter postopek za določitev registra vrhnje
     domene .eu v skladu z načeli odprtosti, preglednosti in nediskriminacije.

                                                Člen 2
                                        Merila za upravičenost
     1.      Register je nepridobitna organizacija, ustanovljena po pravu države članice. Njegov
             statutarni sedež, osrednja uprava in glavna poslovna enota se nahajajo na ozemlju
             Unije.
     2.      Infrastruktura, potrebna za opravljanje glavnih funkcij registra, kot je določeno v
             členu 5(2), se nahaja na ozemlju Unije.
     3.      Kadar konzorcij podjetij ali skupina izvajalcev ustanovi nepridobitno organizacijo,
             ima vsak subjekt, ki je del takega konzorcija ali skupine, sedež, osrednjo upravo in
             glavno poslovno enoto v Uniji.
     4.      Register svoje naloge opravlja kot glavni izvajalec. Oddaja nalog podizvajalcem se
             lahko dovoli izključno, kadar je to potrebno za opravljanje dela in s predhodnim
             pisnim soglasjem Komisije.

                                                Člen 3
                                                Vloge
     1.      V vlogi se jasno navedejo države članice, v katerih je nepridobitna organizacija
             registrirana, in popolne informacije o kraju, kjer se nahajajo registrirani sedež,
             osrednja uprava in glavna poslovna enota.
     2.      Če nepridobitno organizacijo sestavlja konzorcij podjetij ali skupina izvajalcev, se v
             vlogi navedejo informacije o različnih vlogah in statusu vsakega člana konzorcija ali
             skupine, vključno z vsemi informacijami, ki se zahtevajo na podlagi odstavka 1 tega
             člena.

SL                                                 4                                                   SL
 ---pagebreak---      3.   Kadar je eden ali več subjektov, ki so del konzorcija ali skupine, pridobiten subjekt,
          se v vlogi predložijo informacije o ukrepih, ki se jih konzorcij ali skupina zavezuje
          sprejeti za zagotovitev finančne in pravne ločitve vseh pridobitnih dejavnosti od
          dejavnosti delovanja registra.
     4.   Vloga vsebuje opis notranje organizacije nepridobitne organizacije in vse priložene
          listine, ki se zahtevajo v razpisu za izbor registra.

                                            Člen 4
                                        Kakovost storitev
     1.   Register si prizadeva za operativno odličnost in zagotavlja visoko kakovost storitve
          po konkurenčnih cenah. Komisija oceni sposobnost upravičenih vložnikov, da
          zagotovijo zahtevano kakovost storitve. To merilo se uteži v višini 40 % skupne
          ocene.
     2.   Vložniki predložijo informacije o svojih izkušnjah na področjih, ki so povezana z
          organizacijo, upravljanjem in vodenjem domenskih imen.
     3.   Vložniki opišejo, kako nameravajo upravljati vrhnjo domeno .eu, da bi zagotavljali
          visoko raven kakovosti opravljenih storitev, pri čemer upoštevajo minimalne
          funkcionalne specifikacije in specifikacije uspešnosti za registracijske storitve za
          državne vrhnje domene, ki jih določa Organizacija za dodeljevanje spletnih imen in
          številk.
     4.   Vložniki opišejo, katere ukrepe načrtujejo za zagotavljanje visoke ravni varnosti in
          zaupanja v vrhnjo domeno .eu.

                                            Člen 5
                                    Človeški in tehnični viri
     1.   Komisija oceni človeške in tehnične vire vložnika. To merilo se uteži v višini 30 %
          skupne ocene.
     2.   Vložniki predložijo informacije o svojih človeških in tehničnih virih ter opišejo, kako
          ti viri zadostujejo za opravljanje naslednjih funkcij:
          (a)   organizacijo, upravljanje in vodenje vrhnje domeno .eu, vključno z
                vzdrževanjem ustreznih podatkovnih zbirk in s tem povezanih storitev za javno
                poizvedovanje, registracijo domenskih imen, vodenjem registra domenskih
                imen, vodenjem strežnikov registra vrhnjih domen in ustvarjanjem ter
                upravljanjem datotek območja vrhnje domene;
          (b)   zagotavljanje visoke kakovosti, preglednosti, varnosti, stabilnosti,
                predvidljivosti, zanesljivosti, dostopnosti, učinkovitosti, nediskriminacije,
                poštenih konkurenčnih pogojev in varstva potrošnikov pri opravljanju storitev.
     3.   Vložniki v vlogi opišejo vrsto organizacije, upravljanja in vodenja, ki jih nameravajo
          vzpostaviti za izpolnjevanje funkcij iz odstavka 2, vključno z naslednjim:
          (a)   človeškimi viri in potrebnimi sistemi;
          (b)   programsko in strojno opremo ter
          (c)   zmogljivostmi, potrebnimi za delovanje in upravljanje vrhnje domene .eu.
     4.   Vložniki opišejo, kako njihovi viri, vključno s človeškimi in tehničnimi
          zmogljivostmi, zadostujejo za opravljanje funkcije registratorja, če Komisija zahteva

SL                                              5                                                   SL
 ---pagebreak---           aktiviranje take funkcije za izpolnjevanje posebnih ciljev politik. Vložniki predložijo
          tudi informacije o tem, kako se dodelitev takih virov za opravljanje funkcije
          registratorja sklada z zahtevami iz člena 7(2) Uredbe (EU) 2019/517.
     5.   Vložniki predložijo informacije o tem, kako nameravajo vzpostaviti popolno
          organizacijsko in operativno strukturo, da bi lahko začeli delovati kot register od 13.
          oktobra 2022.

                                            Člen 6
                                Finančna zmogljivost in skladnost
     1.   Komisija oceni finančno zmogljivost upravičenih vložnikov. To merilo se uteži v
          višini 30 % skupne ocene.
     2.   Vložniki:
          (a)   dokažejo raven finančne varnosti in stabilnosti, ki je ustrezna za izpolnjevanje
                nalog registra;
          (b)   predložijo popolne informacije o predvidenih stroških in kapitalskih zahtevah
                za organizacijo, upravljanje in vodenje vrhnje domene .eu ter o razpoložljivosti
                kapitala in zavarovanja; model prihodkov, vključno z modelom oblikovanja
                cen, ustrezno tržno analizo, načrtom trženja in določbami o izpadu registra;
          (c)   opišejo, kako bodo uporabljali načela dobrega finančnega poslovodenja, in
          (d)   predložijo informacije o pristojbinah, ki jih nameravajo uporabljati, ter opišejo,
                kako se na podlagi nastalih stroškov določi višina pristojbin.
     3.   Vložniki predložijo informacije o zunanjih revizijah, ki jih bodo predložili za
          dokazovanje skladnosti z Uredbo (EU) 2019/517.

                                              Člen 7
                                         Izbirni postopek
     1.   Komisija organizira odprt, pregleden in nediskriminatoren izbirni postopek za izbiro
          registra. Razpis za izbor se objavi v Uradnem listu Evropske unije. Vložniki imajo za
          oddajo vlog na voljo najmanj 30 delovnih dni.
     2.   Komisija lahko prosi za nasvet in pomoč zunanje strokovnjake za analizo in/ali
          oceno vlog. Taki zunanji strokovnjaki se izberejo na podlagi njihovega strokovnega
          znanja in izkušenj ter visoke ravni neodvisnosti in nepristranskosti.

                                             Člen 8
                          Prva faza izbire – preverjanje upravičenosti
     1.   Vložniki predložijo svoje vloge Komisiji v skladu z navodili iz razpisa za izbor.
     2.   Komisija lahko od vložnikov zahteva, da v določenem časovnem okviru predložijo
          dodatne informacije o izpolnjevanju meril za upravičenost. Komisija pri preverjanju
          upravičenosti oceni:
          (a)   ali je bila vloga oddana v roku iz razpisa za izbor;
          (b)   izpolnjevanje zahtev iz členov 2 in 3 ter

SL                                               6                                                   SL
 ---pagebreak---              (c)   ali je vloga popolna, in kadar je ustrezno, ali je vložnik sporočil dodatne
                   informacije, ki jih zahteva Komisija v skladu z odstavkom 2.
     3.      Komisija odloči o upravičenosti vložnikov v 40 delovnih dneh po zaključku roka za
             oddajo vlog. Če Komisija odloči, da vložnik ne izpolnjuje meril za upravičenost, za
             to navede razloge. O taki odločitvi takoj obvesti zadevnega vložnika.
     4.      Komisija objavi seznam upravičenih vložnikov.

                                                  Člen 9
                            Druga faza izbire – razvrstitev in določitev registra
     1.      Komisija v 80 delovnih dneh po objavi seznama upravičenih vložnikov na podlagi
             meril za izbor razvrsti upravičene vložnike, ki so pri oceni dosegli minimalni prag,
             opredeljen v razpisu za izbor.
     2.      Komisija obvesti vložnike o končni razvrstitvi.
     3.      Najvišje razvrščenega vložnika določi kot register. Odločitev o določitvi registra
             objavi v Uradnem listu Evropske unije.

                                                  Člen 10
                                Določitev registra, če pogodba ni sklenjena
     Kadar se pogajanja o pogodbi med določenim registrom in Komisijo zaključijo brez sklenitve
     pogodbe, Komisija določi kot register naslednjega najvišje razvrščenega vložnika. Če to ni
     mogoče, Komisija organizira nov izbirni postopek za izbiro registra.

                                                 Člen 11
                                            Začetek veljavnosti
     Ta uredba začne veljati dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 14.5.2020

                                                   Za Komisijo
                                                   Predsednica
                                                   Ursula VON DER LEYEN

SL                                                   7                                              SL